b"\n_START_ARTICLE_\nTakaroa\n_START_SECTION_\nGeografia\n_START_PARAGRAPH_\n\xc3\x89s un atol ovalat de 24\xc2\xa0km de llarg i 8 d'ample, amb una superf\xc3\xadcie total de 113\xc2\xa0km\xc2\xb2. La llacuna interior es comunica amb l'oce\xc3\xa0 per un pas de 3 m de profunditat._NEWLINE_La vila principal \xc3\xa9s Teavaroa que ocupa tot un illot. Disposa d'un aer\xc3\xb2drom situat a 2\xc2\xa0km. La poblaci\xc3\xb3 total era de 1.003 habitants al cens del 2002. Un 90% dels habitants s\xc3\xb3n mormons i compten amb un temple constru\xc3\xaft el 1891. Tamb\xc3\xa9 s'hi troben restes de diversos temples polinesis (maraes). L'activitat principal \xc3\xa9s el comer\xc3\xa7 de nacre i perles negres."